Author: hausknecht
Last saved by: krajanova
Company: ŠFRB

Správa k návrhu záverečného účtu Štátneho fondu rozvoja bývania
                                                          za rok 2009
                                                  
1. Správa o hospodárení Štátneho fondu rozvoja bývania
1.1. Súhrnná charakteristika a zhodnotenie výsledkov rozpočtového hospodárenia
               Činnosť ŠFRB / ďalej len „ŠFRB“ / sa vykonáva v súlade so zákonom č. 607/2003 Z.z. o ŠFRB v znení neskorších predpisov a je zameraná na financovanie-poskytovanie štátnej podpory / ďalej len „podpora“ / pri rozširovaní a zveľadovaní bytového fondu na Slovensku.
               Hlavnou činnosťou fondu je posudzovanie úplnosti podkladov v žiadostiach o podpory, rozhodovanie o poskytovaní podpôr a uzatváranie zmlúv o poskytovaní podpôr z fondu.
               ŠFRB bol založený od 1.5.1996 Zákonom NR SR č. 124/1996 Z.z. o ŠFRB, je právnickou osobou so sídlom v Bratislave.
               V roku 2009 boli zabezpečované najmä tieto hlavné úlohy :
-	Posudzovanie žiadostí pre fyzické osoby a právnické osoby, najmä pre obce a mestá v rámci účelu realizácie vládneho programu zatepľovania / ďalej „VPZ“ / a podpôr poskytovaných    na účel uskutočnenia pomoci štátu pri rozširovaní a zveľadovaní bytového fondu
-	vytvorenie podmienok pre priznanie podpory spracovaním rozhodnutí o poskytnutí resp. zamietnutí podpory na účel uskutočnenia pomoci štátu pri rozširovaní a zveľadovaní bytového fondu a na realizáciu VPZ
-	na uzatváranie zmlúv o poskytnutí podpory podľa ustanovení zákona č. 607/2003 Z.z. o ŠFRB v znení neskorších predpisov.

               Hlavné ekonomické ukazovatele rozpočtového hospodárenia za rok 2009 podľa ekonomickej klasifikácie  rozpočtovej klasifikácie t.j. príjmy, výdavky a finančné operácie boli splnené resp. príjmy a príjmové finančné operácie boli prekročené a ročný rozpočet výdavkov a výdavkových finančných operácií nebol prekročený ani celkom a ani podľa jednotlivých hlavných kategórií, kategórií, položiek a podpoložiek.
             Celkové poskytnuté nenávratné príspevky a podpory vo forme úverov v roku 2009 sa zvýšili oproti roku 2008 o 51 137 713,09 EUR, pričom u nenávratných príspevkov sa jednalo o nárast o 138 519,75 EUR a pri úveroch o 50 999 193,34 EUR.
            Nevyčerpané rozpočtové prostriedky na účte bežného transferu na rozvoj bývania v objeme 333 402,13 EUR a na účte kapitálového transferu na VPZ v objeme 129 192,57 EUR boli 27.1.2010 odvedené na účet MVRR SR. V rovnakom termíne a na rovnaký účet boli odvedené aj vratky nevyčerpaných podpôr poskytnutých v minulých rokoch z rozpočtových prostriedkov vo výške 377 912,34 EUR, čo je o 378 173,18 EUR menej ako za predchádzajúci rok.
         V priebehu roku 2009 bol uznesením vlády SR č. 379 zo dňa 20. 5. 2009 schválený návrh vládneho programu zatepľovania, na ktorého základe bolo vykonané rozpočtové opatrenie Ministerstva financií SR č. 29/2009 zo dňa 20.5.2009, ktorým boli prostredníctvom kapitoly Ministerstva výstavby a regionálneho rozvoja SR posilnené zdroje ŠFRB o dodatočné zdroje                na realizáciu vládneho programu zatepľovania vo výške 71 mil. EUR. Táto skutočnosť bola premietnutá aj do Návrhu na zmenu rozpočtu ŠFRB na rok 2009 č. 1/2009 a tento materiál               pod č. MVRR SR 2009-14172/34804-6 bol predložený a následne schválený vládou SR v júli 2009.

1.2. Príjmy
1.Hlavná kategória 200-Nedaňové príjmy
           Najvyššie neplnenie ročného rozpočtu je v  položke 243-Úroky z účtov finančného hospodárenia vo výške 1 137 898,14 EUR, ktoré sa skladajú jednak z úrokov mimorozpočtových finančných prostriedkov na účtoch v Štátnej pokladnici a jednak z úrokov finančných prostriedkov vedených na účtoch v obchodných bankách.Vysoké neplnenie ročného rozpočtu v tejto položke súvisel s prechodom na euro, v dôsledku čoho sa menová a úroková politika štátu začala odvíjať nie od základnej úrokovej sadzby NBS, ale od referenčného kurzu Európskej centrálnej banky, ktorý sa v roku 2009 postupne stabilizoval na úrovni 1% p.a. Naše platné zmluvy o uskutočňovaní finančných operácií s obchodnými bankami Dexiou banka Slovensko,a.s. a OTP banka Slovensko,a.s. určovali totiž úročenie prostriedkov na účtoch Štátnej pokladnici  a klientských účtochv týchto bankách podľa vzorca REPO sadzba NBS znížená o 2% p.a. Tým, že referenčný kurz ECB bol od začiatku roka 2009     na úrovni 2% a postupne sa  znižoval, nám v súlade s platnými zmluvami s horeuvedenými obchodnými bankami nevyplýval žiadny nárok na príjmy z úročenia účtov štátnej pokladnice  a klientských účtoch v týchto bankách.
          Od začiatku roka 2010 došlo v tejto oblasti príjmov k zmene a úročenie z účtov bude v obidvoch obchodných bankách na úrovni 1% p.a.
            Najvyššie prekročenie ročného rozpočtu sa dosiahlo v položke 241-úroky z úverov a pôžičiek o 1 460 773,72 EUR, čo bolo priaznivo ovplyvnené aj dôslednejším uplatňovaním zvýšeného úročenia pri neplnení termínov kolaudácie klientov.
          Z ostatných kategórií a položiek hlavnej kategórie 200-Nedaňové príjmy bol ďalej prekročený     i ročný rozpočet iných nedaňových príjmov-kategória 290 o sumu 299 428,98 EUR. Z celkových iných nedaňových príjmov vo výške 631 367,98 EUR predstavovali iné príjmy-podpoložka 292027 sumu 63,79 EUR,ktorú tvoril hlavne preplatok povinného zmluvného poistenia motorových vozidiel. Rozhodujúcu časť iných nedaňových príjmov však tvorili vratky-podpoložka 292017, ktoré pozostávali z vratiek podpôr poskytnutých z rozpočtových prostriedkov predchádzajúcich rokov vo výške 377 912,34 EUR  odvedených do štátneho rozpočtu v januári 2010 a z vratiek podpôr poskytnutých z mimorozpočtových prostriedkov predchádzajúcich rokov vo výške 253 391,85 EUR nepodliehajúcich odvodom do štátneho rozpočtu.

2.Hlavná kategória 300-Granty a transfery
           Ročné rozpočtové príjmy boli splnené na 100% a finančné prostriedky nám boli poskytnuté ako v súlade so zákonom NR SR č. 596/2008 Z.z. o štátnom rozpočte na rok 2009, v ktorom bol v prílohe č. 4 v rámci programu 01705 kapitoly MVRR SR stanovený transfer do ŠFRB vo výške 66 960 200 EUR,tak i podľa rozpočtového opatrenia č. 29/2009-povolené prekročenie limitu výdavkov, ktorým nám boli v priebehu roku 2009 pridelené finančné prostriedky na vládny program zatepľovania v objeme 71 000 000 EUR.

1.3. Výdavky /zdroj 45 /
1.3.1. Výdavky podľa ekonomickej klasifikácie
1. Hlavná kategória 600-Bežné výdavky
1.1.Bežné výdavky okrem odvodov do štátneho rozpočtu 
           Pri tomto ekonomickom ukazovateli bola  dodržaná rozpočtová zásada v súlade s § 31 ods.1, písm. b/ Zákona 523/2004 Z.z. o rozpočtových pravidlách verejnej správy t.j. nepoužiť verejné prostriedky nad rámec oprávnenia-rozpočtu ako celkom za hlavnú kategóriu 600-bežné výdavky, tak i podľa kategórií, položiek a podpoložiek ekonomickej klasifikácie rozpočtovej klasifikácie. Za tým účelom ŠFRB požiadal listami č.j. 726 a 758/ŠFRB/2009 MVRR SR o súhlas s presunmi rozpočtových prostriedkov v súlade s § 15 zákona 523/2004 Z.z. medzi jednotlivými položkami a podpoložkami rozpočtu bežných výdavkov. MVRR SR  listami č.j.MVRR/2009-11155/68629-41 a 41a odsúhlasilo tieto presuny.
Najvyššie nečerpanie rozpočtu bolo v kategórií 630-Tovary a služby /oddiel 06.1.0-rozvoj bývania/   vo výške 405 037,16 EUR. V rámci kategórie 630-Tovary a služby bolo najvyššie nečerpanie v položkách 633-materiál a 637-Služby.
Z položky 633-Materiál bola nevyčerpaná hlavne podpoložka 633001-Interiérové vybavenie a to o 37 536,12 EUR, čo vyplýva hlavne z prijatých opatrení na úsporu výdavkov súvisiacich s prebiehajúcou hospodárskou a finančnou krízou.
V položke 637-Služby je najvyššie nečerpanie  v podpoložke 637012-Poplatky a odvody/nečerpanie 252 130,80 EUR/, ktorá je analyzovaná v nasledujúcej časti 1.2.
1.2.podpoložka 637012-odvod zostatkov príjmov z prostriedkov štátneho rozpočtu
           Z celkovej čiastky zostatku príjmov ŠFRB z roku 2008 vo výške 756 859,20 vedených na účte mimorozpočtových prostriedkov a podliehajúcich odvodu do štátneho rozpočtu predstavoval odvod za nezamestnávanie občanov so zdravotným postihnutím podľa zákona NR SR č.5/2004 Z.z. o službách zamestnanosti a o zmene a doplnení niektorých zákonov sumu 773,41 EUR, poplatok       za transakciu odvodu do štatneho rozpočtu čiastku 0,27 EUR a odvod vratiek nevyčerpaných podpôr poskytnutých z rozpočtových prostriedkov  predchádzajúcich rokov vrátených v roku 2008                 na mimorozpočtový bankový účet vedený v Štátnej pokladnici v celkovej výške 756 085,52 EUR. Táto suma bola v rámci zúčtovania prostriedkov štátneho rozpočtu poukázaná na účet MVRR SR dňa 29.1.2009.
        Pre porovnanie uvádzame výšku predpisu odvodu vratiek nevyčerpaných podpôr poskytnutých z rozpočtových prostriedkov predchádzajúcich rokov vrátených v roku 2009 na mimorozpočtový účet v sume 377 912,34 EUR, ktorá bola odvedená na účet MVRR SR 27. januára 2010.

2. Hlavná kategória 700-Kapitálové výdavky
a/ Kategória 710-Obstaranie kapitálových aktív
           Nečerpanie ročného rozpočtu bolo spôsobené tým, že sme v roku 2009 plánovali zrealizovať projekt elektronický príjem žiadostí o úver v celkovom objeme cca 165 970 EUR a ďalej obstarať technické prostriedky pre zabezpečenie elektronického spracovania archívu a to disky v objeme cca 132 800 EUR. Elektronický príjem žiadostí o úver zrealizujeme v roku 2010 a pre disky sme našli náhradné riešenie, tým že sme rozšírili jestvujúci server.
b/ Kategória 720-Kapitálové transfery
            Kapitálové transfery predstavujú v ŠFRB vlastne poskytnuté podpory vo forme nenávrátneho príspevku v súlade s § 8 ods.1, písm.b/ zákona 607/2003 Z.z. o ŠFRB. Z celkového ročného rozpočtu vo výške 431 521 EUR bolo poskytnutých 377 350 EUR na tieto účely nasledovne:
Podpory vo forme nenávratného príspevku obciam                           340 410 EUR
Podpory vo forme nenávratného príspevku fyzický osobám               36 940 EUR

1.3. Výdavky / zdroj 111/
Podpoložka 637020-Finančné zúčtovanie prostriedkov štátneho rozpočtu
           Zostatok nevyčerpaných rozpočtových prostriedkov poskytnutých prostredníctvom kapitoly MVRR SR na činnosť ŠFRB vo forme bežného transferu v súlade so schváleným štátnym rozpočtom   na rok 2008 predstavoval celkovú výšku 247 925,38 EUR vedenú na účte rozpočtových prostriedkov. Uvedený zostatok, podliehajúci odvodu do štátneho rozpočtu, predstavovali zostatky nevyčerpaných rozpočtových prostriedkov na podporu rozvoja bývania, z toho na podpory vo forme nenávratného príspevku predstavoval čiastku 192 690,70EUR a vo forme úveru čiastku 55 234,68 EUR. Uvedený zostatok bol v rámci zúčtovania prostriedkov štátneho rozpočtu poukázaný na účet MVRR SR dňa   29. januára 2009.

3. Mimorozpočtové výdavky na správu fondu
               Celkové výdavky na správu fondu v roku 2009 boli po úprave rozpočtu vyčlenené z mimorozpočtových prostriedkov vo výške 1 973 632 EUR, pričom na prevádzkové bežné výdavky boli rozpočtované prostriedky v čiastke 1 355 803 EUR a na kapitálové výdavky v čiastke 617 829 EUR.

              Rozpočet na prevádzkové bežné výdavky vo výške 1 355 803 EUR bol čerpaný nasledovne:

rozpočtové položky      
610-614 - platy,príplatky,odmeny                                                             570 422,95 EUR
620-627 - poistné a príspevok do poisťovní                                             205 828,31 EUR
631         -  cestovné náhrady                                                                           8 029,66 EUR
632         -  energie, voda a komunikácie                                                      82 410,27 EUR
633         -  materiál                                                                                          83 135,34 EUR
634         - dopravné                                                                                         19 399,12 EUR
635         - rutinná a štandardná údržba                                                        61 378,42 EUR
636         - nájomné za nájom                                                                                600,22 EUR
637         - služby                                                                                               149 078,61 EUR   
spolu prevádzkové-bežné výdavky                                                            1 180 282,90 EUR

      Z horeuvedených údajov vyplýva, že z mimorozpočtových príjmov určených na prevádzkové-bežné výdavky neboli vyčerpané prostriedky v čiastke 175 520,10 EUR.

      Z kapitálových výdavkov vyčlenených na správu fondu vo výške 617 829 EUR bol obstaraný nasledovný nehmotný a hmotný majetok :
711 – nákup softvéru                                                                                            362 496,00 EUR     
713 – nákup strojov, prístrojov, zariadení.....                                                     31 277,07 EUR   
spolu kapitálové výdavky na správu fondu                                                       393 773,07 EUR
        Z uvedeného vyplýva, že z príjmov určených na prevádzkové-kapitálové výdavky neboli vyčerpané prostriedky v čiastke 224 055,93 EUR.
       Spolu nevyčerpané prostriedky na prevádzkové výdavky na správu fondu predstavujú oproti upravenému rozpočtu celkovú čiastku 399 576,03 EUR.

1.3.2. Výdavky podľa funkčnej klasifikácie
            Celkové výdavky ŠFRB za rok 2009 predstavovali sumu 214 879 857,65 EUR z toho podľa funkčnej klasifikácie boli vyčerpané nasledovne:
1.Funkčná klasifikácia 01.1.2.-Finančná a rozpočtová oblasť : 1 650 789,90 EUR
2. Funkčná klasifikácia 06.1.0.-Rozvoj bývania : 213 229 067,75 EUR
Ad 1.Funkčná klasifikácia 01.1.2.-Finančná a rozpočtová oblasť
a/ Výdavky na bankové služby
            Výdavky za služby ŠP, OTP banky Slovensko,a.s. a Dexie banky Slovensko, a.s. predstavovali celkovú čiastku 1 650 789,90 EUR, nedočerpanie ročného rozpočtu spôsobila  fakturácia decembrových výkonov za bankové služby od obidvoch obchodných bánk až v mesiaci januári 2010 a tým aj ich úhrada bola vykonaná na ťarchu čerpania rozpočtu 2010.
          Z celkovej sumy čerpania rozpočtu na tieto účely predstavovali výdavky na ŠP sumu 94,31 EUR,na OTP banky Slovensko,a.s. sumu 619 570,20 EUR a na Dexiu banka Slovensko, a.s. sumu 1 031 125,39 EUR.
Ad 2. Funkčná klasifikácia 06.1.0.-Rozvoj bývania
           Výdavky funkčnej klasifikácie 06.1.0.-rozvoj bývania  boli čerpané na nasledujúce účely:
a/výdavky na správu ŠFRB :                                                     1 574 055,97 EUR
b/ výdavky na podporu rozvoja bývania :                         210 650 227,20 EUR
c/ výdavky súvisiace s odvodom prostriedkov do ŠR          1 004 784,58 EUR

ad a/ výdavky na správu fondu-podrobne sú analyzované v bode 1.3.1.
ad b/ výdavky na podporu rozvoja bývania- z celkovej čiastky prostriedkov ŠFRB vyčerpaných            na podpory bývania vo výške 210 650 227,20 EUR boli poskytnuté podpory na rozvoj bývania nasledovne:
-	Podpory vo forme nenávratného príspevku                            377 350 EUR
-	Podpory vo forme úveru                                                      210 272 877,20 EUR
ad c/ výdavky súvisiace s odvodom prostriedkov do ŠR-ich celková suma 1 004 784,58 sa skladá z:
-	Zostatok príjmov z roku 2008 ako vratky nevyčerpaných podpôr poskytnutých v minulých rokoch z rozpočtových prostriedkov vo výške 756 859,20 EUR
-	Odvod nevyčerpaných rozpočtových prostriedkov v roku 2008, odvedených do ŠR 29. januára 2009 vo výške 247 925,38 EUR.

1.4. Finančné operácie
1.4.1. Príjmové finančné operácie
Kategória 410-Príjmy zo splátok tuzemských úverov-istín
         Príjmy zo splácania úverov poskytnutých  na podporu rozvoja bývania a Vládneho programu zatepľovania predstavovali v roku 2009 celkovú čiastku  45 527 224,04 EUR, pričom od obcí tvorili splátky úverov 15 675 935,41 EUR, od fyzických osôb 22 989 826,40 a od podnikateľov 6 861 462,23 EUR. Splátky úverov predstavovali mimorozpočtové zdroje fondu.

Položka 453-Zostatok prostriedkov z predchádzajúcich rokov
        Celkový zostatok prostriedkov ŠFRB z roku 2008 / bez zostatku prostriedkov na účte sociálneho fondu v sume 485,04 EUR/ predstavoval čiastku 14 104 072,97 EUR, ktorú tvoril zostatok prostriedkov podliehajúci odvodom do štátneho rozpočtu v celkovej výške 1 004 784,58 EUR a ktorý pozostával zo zostatku prostriedkov štátneho rozpočtu z roku 2008 na podpory rozvoja bývania vo výške 247 925,38 EUR a zo zostatkov prostriedkov vedených                             na mimorozpočtovom účte v celkovej výške 756 859,20 EUR pozostávajúcej z ostatných príjmov a vratiek nevyčerpaných podpôr poskytnutých z rozpočtových prostriedkov v predchádzajúcich rokoch, t.j. pred rokom 2008 a zo zostatku mimorozpočtových prostriedkov nepodliehajúcich zúčtovaniu so štátnym rozpočtom v celkovej výške 13 099 288,39 EUR.

1.4.2. Výdavkové finančné operácie
a/ Rozpočtové výdavkové finančné operácie na poskytovanie podpôr rozvoja bývania a na Vládny program zatepľovania / zdroj 111/
Výdavkové finančné operácie poskytnuté na tento účel v celkovej sume 137 120 255,30 EUR boli v nasledovnom členení:
-	Podpory vo forme úveru obciam /podpoložka 811003/                 36 076 069,39 EUR
-	Podpory vo forme úveru jednotlivcom /podpoložka  812001/      17 361 279,87 EUR
-	Podpory vo forme úveru podnikateľom /podpoložka 813002/      83 682 906,04 EUR

b/ Mimorozpočtové výdavkové finančné operácie na poskytovanie podpôr rozvoja bývania /zdroj 45/
Výdavkové finančné operácie poskytnuté na tento účel v celkovej sume 73 152 621,90 EUR boli v nasledovnom členení :
-	Podpory vo forme úveru obciam /podpoložka 811003/                46 988 101,44 EUR
-	Podpory vo forme úveru jednotlivcom / podpoložka 812001/     13 216 374,44 EUR
-	Podpory vo forme úveru podnikateľom /podpoložka 813002/    12 948 146,02 EUR

1.5. Zhodnotenie majetkovej pozície ŠFRB
I. Zúčtovacie vzťahy
A/ Záväzky
          Štátny fond rozvoja bývania eviduje k 31.12.2009  záväzky spolu v celkovej výške 1 574 937,99 EUR a tvoria ich :
1.Účtovná skupina 32-Záväzky pozostávajúca z účtu 323-Krátkodobé rezervy , ktoré boli vytvorené na nevyčerpané dovolenky v roku 2009 vrátane sociálneho a zdravotného poistenia v sume 22 727,83 EUR a účtu 321-Dodávatelia v sume 753,50 EUR za faktúru za služby splatnú v roku 2010.
2.Účtovná skupina 35-Zúčtovanie medzi subjektami verejnej správy v celkovej výške 1 551 027,12 EUR pozostávala z :
a/účet 351-Zúčtovanie odvodov príjmov rozpočtových organizácií do rozpočtu zriaďovateľa v sume 840 507,04 EUR
b/účet 353-Zúčtovanie transferov štátneho rozpočtu v sume 129 192,57 EUR 
c/účet 359-Zúčtovanie transferov medzi subjektami verejnej správy vo výške 581 327,51 EUR.
3. Účtovná skupina 47- Dlhodobé záväzky boli vo výške 429,54 EUR a pozostávali v plnej výške   zo Záväzkov zo sociálneho fondu-účet 472.
4.Účtovná skupina 37- Iné pohľadávky a záväzky boli v sume 162,35 EUR a pozostávali z nevysporiadaného záväzku s exekúcie p.Vavrová vedeného na účte 379-Iné záväzky

B/ Pohľadávky
           Celková suma pohľadávok 513 966,22 EUR je tvorená len Inými pohľadávkami-účet 378, keď na tomto účte sú evidované pohľadávky za uplatnené a nezaplatené sankcie za nesplnenie zmluvných povinností. Oproti stavu k 31.12.2008 evidujeme pokles o 140 991,28 EUR.

II.Peňažné prostriedky na účtoch Štátnej pokladnici a obchodných bánk
A/ Peňažné prostriedky na účtoch v Štátnej pokladnici
1.Účty rozpočtových prostriedkov podliehajúcich zúčtovaniu so štátnym rozpočtom
       Zostatok na týchto účtoch činil sumu 462 594,70 EUR.
a/ účet bežného transferu na rozvoj bývania-č.ú. 7000241674/8180
           Zostatok rozpočtových prostriedkov k 31.12.2009 činil 333 402,13 EUR , pričom táto čiastka pozostáva z nasledovných zostatkov nevyčerpaných položiek rozpočtovaných:
06.1.0.- na podpory bývania vo forme nenávratného príspevku             54 171 EUR
06.1.0.- na podpory bývania vo forme úveru                                             279 231,13 EUR
Celkom                                                                                                               333 402,13 EUR
Zostatok nevyčerpaných rozpočtových prostriedkov na rok 2009 určených na podpory rozvoja bývania v celkovej výške 333 402,13 EUR bol prevedený na účet MVRR SR 27. januára 2010.
b/ účet kapitálového transferu na Vládny program zatepľovania-č.ú.7000353094/8180
          Zostatok rozpočtových prostriedkov k 31.12.2009 činil celkom 129 192,57 EUR a keďže nebola splnená podmienka  zákona 523/2004 Z.z. o rozpočtových pravidlách verejnej správy a o zmene a doplnení niektorých zákonov,§8 ods . 6, t.j. oznámiť Ministerstvu financií výšku kapitálových výdavkov, ktoré použije až v nasledujúcom rozpočtovom roku najneskôr                   do 20.novembra bežného rozpočtového roka , musel byť horeuvedený zostatok odvedený v januári 2010 do štátneho rozpočtu .
        Za účelom možnosti použitia týchto nevyčerpaných prostriedkov v roku 2010 na určený účel, ŠFRB listom č.747/ŠFRB/2009 zo dňa 30.12.2009 požiadal ministra Ing. Igora Štefanova    o výnimku z aplikácie §8 ods.6 Zákona 523/2004 Z.z. o rozpočtových pravidlách verejnej správy, z toho dôvodu , že v inkriminovanom období t.j. novembri 2009 skutočná požiadavka na tento účel vysoko prevyšovala rozpočtové prostriedky.
2. Účty mimorozpočtových prostriedkov
          Zostatok na týchto účtoch predstavoval sumu 3 176 219,39 EUR.
a/ účet mimorozpočtových prostriedkov z transferov na rozvoj  bývania-č.ú.7000003561/8180
          Zostatok mimorozpočtových prostiedkov k 31.12.2009 činil celkom 3 036 565,35 EUR, pričom táto čiastka pozostáva z nasledovných zostatkov nevyčerpaných položiek:
06.1.0.- odvod vratiek nevyčerpaných podpôr do štátneho rozpočtu              377 912,34 EUR
06.1.0.- ostatné mimorozpočtové prostriedky                                                    2 658 653,01 EUR  
Celkom                                                                                                                        3 036 565,35 EUR
             Z celkového zostatku mimorozpočtových prostriedkov vo výške 3 036 565,35 EUR predstavovali vratky nevyčerpaných podpôr poskytnutých z rozpočtových prostriedkov v predchádzajúcich rokoch, t.j. pred rokom 2009 sumu 377 912,34 EUR. Uvedený zostatok bol prevedený na účet MVRR SR 27. januára 2010.

b/ účet mimorozpočtových prostriedkov z transferu na Vládny  program zatepľovania-č.ú.7000355102/8180
     Zostatok na účte predstavoval sumu 139 654,04 EUR.
3.účet sociálneho fondu-č.ú.7000003558/8180
        Zostatok na účte predstavoval sumu 264,95 EUR.
B. Peňažné prostiedky na bežných účtoch obchodných bánk
            Celkový zostatok na týchto účtoch predstavoval sumu 6 679 485,28, pričom na účte OTP banky Slovensko, a.s. bolo 2 319 480,25 EUR a na účte Dexii banka Slovensko, a.s. bolo 4 360 005,03 EUR.
            Spolu predstavovali zostatky peňažných prostriedkov vedených na účtoch v Štátnej pokladnici a obchodných bánk sumu 10 318 564,32 EUR uvedenú aj vo výkaze Súvaha Úč ROPO SFOV 1-01 na riadku 85 /tabuľky k ZÚ/ a tvorili ju tieto horeuvedené stavy:
-	 Účty rozpočtových prostriedkov v ŠP                                                             462 594,70 EUR
-	Účty mimorozpočtových prostriedkov v ŠP                                                 3 176 219,39 EUR
-	Účet sociálneho fondu v ŠP                                                                                        264,95 EUR
-	Účty v obchodných bankách                                                                           6 679 485,28 EUR
SPOLU:                                                                                                                      10 318 564,32 EUR

1.6.Iné oblasti-Dlhodobý finančný majetok
          Tento majetok predstavujú v ŠFRB Ostatné pôžičky-účet rámcovej účtovnej osnovy 067,     na ktorom bol k 31.12.2009 zostatok nesplatených podpôr poskytnutých vo forme úveru              vo výške 1 316 407 002,89 EUR, čo predstavuje ročný nárast oproti stavu k 31.12.2008 o 163 719 060,55 EUR, ktorý vyplýva z dlhodobej splatnosti poskytovaných úverov. Tento zostatok je uvedený aj v priloženom výkaze-Súvaha  na riadku 30, v stĺpci brutto.